พระราชบัญญัติให้อำนาจและกำหนดการปฏิบัติบางประการเกี่ยวกับสิทธิพิเศษถอนเงินในกองทุนการเงินระหว่างประเทศ พ.ศ. 2514พระราชบัญญัติ ให้อำนาจและกำหนดการปฏิบัติบางประการเกี่ยวกับสิทธิพิเศษ ถอนเงินในกองทุนการเงินระหว่างประเทศ พ.ศ. ๒๕๑๔ภูมิพลอดุลยเดช ป.ร. ให้ไว้ ณ วันที่ ๑๔ เมษายน พ.ศ. ๒๕๑๔ เป็นปีที่ ๒๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรมีกฎหมายให้อำนาจและกำหนดการปฏิบัติบางประการเกี่ยวกับสิทธิพิเศษถอนเงินในกองทุนการเงินระหว่างประเทศ ซึ่งประเทศไทยเป็นสมาชิก จึงทรงพระกรุณาโปรดเกล้าฯให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติให้อำนาจและกำหนดการปฏิบัติบางประการเกี่ยวกับสิทธิพิเศษถอนเงินในกองทุนการเงินระหว่างประเทศ พ.ศ. ๒๕๑๔"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ในพระราชบัญญัตินี้ "กองทุนการเงิน" หมายความว่า กองทุนการเงินระหว่างประเทศตามข้อตกลงเกี่ยวกับกองทุนการเงินระหว่างประเทศซึ่งประเทศไทยเป็นสมาชิก "สิทธิพิเศษถอนเงิน" หมายความว่า สิทธิพิเศษในการถอนเงินที่กองทุนการเงินได้จัดสรรให้แก่ประเทศสมาชิก ตามข้อกำหนดและเงื่อนไขแห่งบัญชีพิเศษถอนเงินมาตรา 3 "บัญชีพิเศษถอนเงิน" หมายความว่า บัญชีพิเศษถอนเงินที่ได้จัดตั้งขึ้นในกองทุนการเงิน "ธนาคาร" หมายความว่า ธนาคารแห่งประเทศไทยมาตรา 4 มาตรา ๔ ให้ธนาคารถือประโยชน์จากการเป็นภาคีแห่งบัญชีพิเศษถอนเงินในนามของรัฐบาล และปฏิบัติการตามพันธะเกี่ยวกับบัญชีพิเศษถอนเงินในนามของรัฐบาลได้ทุกประการมาตรา 5 มาตรา ๕ ให้ธนาคารเป็นผู้ถือและใช้ประโยชน์เกี่ยวกับสิทธิพิเศษถอนเงินที่รัฐบาลได้รับจากการจัดสรรและจากธุรกรรมอื่น ๆมาตรา 6 มาตรา ๖ ให้ธนาคารออกใบสำคัญสิทธิพิเศษถอนเงินได้เป็นคราว ๆ ตามวิธีการและเงื่อนไขที่กำหนดในกฎกระทรวง เพื่อส่งเข้าทุนสำรองเงินตราได้ตามความจำเป็นมาตรา 7 มาตรา ๗ ให้ถือว่าใบสำคัญสิทธิพิเศษถอนเงินเป็นตราสารชนิดไถ่ถอนเมื่อได้เห็นแต่ไม่มีดอกเบี้ย และกำหนดหน่วยต้นเงินของใบสำคัญนี้เทียบเท่ากับทองคำในอัตรา ๐.๘๘๘๖๗๑ กรัมทองคำบริสุทธิ์ต่อหน่วยมาตรา 8 มาตรา ๘ ใบสำคัญสิทธิพิเศษถอนเงินซึ่งได้ออกตามมาตรา ๖ ต้องมีมูลค่ารวมกันไม่เกินมูลค่าของสิทธิพิเศษถอนเงินซึ่งธนาคารถืออยู่มาตรา 9 มาตรา ๙ สินทรัพย์ที่ได้รับหรือที่ต้องจ่ายแลกเปลี่ยนกับสิทธิพิเศษถอนเงินผลประโยชน์หรือภาระค่าใช้จ่าย และผลกำไรหรือขาดทุน เนื่องจากการปฏิบัติตามพันธะแห่งบัญชีพิเศษถอนเงินทั้งสิ้น ให้ตกเป็นของธนาคารมาตรา 10 มาตรา ๑๐ ในกรณีที่สิทธิพิเศษถอนเงินที่ได้ออกใบสำคัญสิทธิพิเศษถอนเงินแล้วจะต้องได้รับชดใช้เป็นสินทรัพย์ ซึ่งมิใช่เป็นสินทรัพย์ที่ระบุไว้ในมาตรา ๓๐ (๑) (๒) และ (๓) แห่งพระราชบัญญัติเงินตรา พ.ศ. ๒๕๐๑ ซึ่งแก้ไขเพิ่มเติมโดยพระราชบัญญัติเงินตรา (ฉบับที่ ๓) พ.ศ. ๒๕๑๔มาตรา 10 ให้ถอนใบสำคัญสิทธิพิเศษถอนเงินจำนวนเดียวกันนั้นจากทุนสำรองเงินตรา โดยให้ธนาคารนำส่งสินทรัพย์ที่ประกอบเป็นทุนสำรองเงินตราได้ เข้าทุนสำรองเงินตราแทนโดยครบถ้วนมาตรา 11 มาตรา ๑๑ กิจการที่ได้กระทำและการดำเนินงานเกี่ยวกับสิทธิพิเศษถอนเงินให้ได้รับยกเว้นภาษีอากรมาตรา 12 มาตรา ๑๒ ให้รัฐมนตรีว่าการกระทรวงการคลังรักษาการตามพระราชบัญญัตินี้ และให้มีอำนาจออกกฎกระทรวงเพื่อปฏิบัติการตามพระราชบัญญัตินี้ กฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้ผู้รับสนองพระบรมราชโองการ จอมพล ถนอม กิตติขจร นายกรัฐมนตรีหมายเหตุ :-เหตุผลในการประกาศใช้พระราชบัญญัติฉบับนี้ คือ โดยที่ประเทศไทยซึ่งเป็นสมาชิกของกองทุนการเงินระหว่างประเทศอยู่แล้ว สมควรสมัครเข้าเป็นภาคีในบัญชีพิเศษถอนเงินในกองทุน การเงินระหว่างประเทศนั้นด้วยและโดยที่การสมัครเข้าเป็นภาคีดังกล่าวสมควรมีกฎหมายกำหนดอำนาจและการปฏิบัติบางประการเกี่ยวกับการนั้นจึงต้องตราพระราชบัญญัตินี้ขึ้น